**Subaru Forester** je crossover kombi s pohonom všetkých kolies, ktorý od roku 1997 vyrába Fuji Heavy Industries a predáva pod značkou Subaru. V Japonsku bol dostupný od roku 1997 a zdieľa svoju platformu s Imprezou.

Prvá generácia (SF, 1997 – 2002)
--------------------------------

Forester bol predstavený na Tokyo Motor Show v novembri 1995 ako koncept Streega, pričom bol v Japonsku v predaji dostupný vo februári 1997 a na trh USA dorazil v roku 1998 s použitím platformy Imprezy, ale s väčším 2,5-litrovým DOHC EJ25D štvorvalcovým boxerom z Outbacku, ktorý poskytoval výkon 121 kW/165 koní pri 5 600 ot/min a krútiaci moment 220 Nm pri 4000 ot/min. Forester sa objavil po uvedení Nissanu Rasheen v Japonsku, a medzi jeho konkurentov patria Toyota RAV4, Honda CR-V, Mitsubishi RVR/Mitsubishi Outlander a Suzuki Grand Vitara. Pre nízke ťažisko Foresteru vyhovuje federálnym bezpečnostným štandardom v USA pre osobné automobily.

V roku 2000 bol urobený facelift úpravou svetlometov, masky chladiča, veka batožinového priestoru a zadných svetiel. Okrem toho bol rozšírený rozchod kolies zadnej nápravy o 15 mm. K dispozícii bol aj model Turbo s výkonom 130 kW/177 koní.

Druhá generácia (SG, 2003 – 2008)
---------------------------------

Druhá generácia bola predstavená v roku 2003 a bola na základe platformy novej Imprezy, a bola zlepšená niekoľkými úpravami oproti predchádzajúcemu modelu. Forester 2003 prešiel odľahčovacou kúrou v podobe hliníkovej kapoty a hydroformovaného predného pomocného rámu. Najvýznamnejšou zmenou bolo použitie verzií s 2,5-litrovým motorom (atmosférickým a prepĺňaným).

V roku 2004 Subaru predstavilo variant STi, určený pre Japonský trh. Zdieľal rovnaký motor so Subaru Impreza WRX STi 2005, ale vďaka rozdielnemu tuningu motora sa výkon dostal na hodnotu 235 kW/320 koní. V roku 2005 bol tiež predstavený systém AVCS ako štandard na všetkých motoroch, ktoré boli montované do Foresteru.

### Bezpečnosť

V roku 2006 prepĺňaný motor (poháňajúci Forester XT) získal cenu International Engine of the Year. Tento motor je tiež používaný v Subaru Impreze WRX, rovako ako aj v Saabe 9-2X.

Subaru Forester STi

Tretia generácia (SH, 2008 – súčasnosť)
---------------------------------------

Pre modelový rok 2008, Subaru odhalilo Forester dňa 25. decembra 2007 v Japonsku. Severoamerická verzia debutovala na North American International Auto Show 2008 v Detroite.

Tretia generácia Foresteru bola dizajnovaná šéfdizajnérom Subaru, Mamoruom Ishiim. Dimenzie odvodené od inžinierov používali základnú štruktúru karosérie japonskej verzie Imprezy kombi, so zadnou platformou americkej verzie Imprezy sedan. Rázvor Foresteru narástol o 89 mm, s celkovým nárastom dĺžky o 76 mm, šírky o 46 mm a výšky o 110 mm. Obzvlášť tretia generácia Foresteru sa zriekol bezrámových okien, ktoré Subaru používalo od začiatku 70-tych rokov. Tretia generácia poskytuje SUV na základe osobného automobilu, a upustila od staršieho kombi dizajnu; je väčšia skoro v každom rozmere, je vyššia a má funkciu zostupnej strešnej línie s väčším nákladovým priestorom.

Nezávislé zadné priečne trojuholníkové pruženie bolo prepracované kvôli lepšiemu ovládaniu a hladšej jazde oproti predchádzajúcej generácii. Funkcia "Sportshift" bola použitá v spojení z počítačom ovládanou 4-rýchlostnou automatickou prevodovkou. Forester má takisto dotykový navigačný systém v prístrojovej doske kompatibilný s Bluetoothom a s integrovaným prémiovým stereo audio systémom. Subaru tiež poskytuje stereo so 6 reproduktormi s priestorovým zvukom.

Forester je v Európe dostupný s populárnym 2,0-litrovým EJ20 motorom so systémom Active Valve Control System, ktorý je spojený buď s 5-rýchlostnou manuálnou alebo 4-rýchlostnou automatickou prevodovkou. Tiež je v ponuke úplne nový dieselový boxer, zvaný Subaru EE a s ním spojenú 6-rýchlostnú manuálnu prevodovku, ktorý bol predstavený na Paris Motor Show v októbri 2008. Dieselový motor poskytuje výkon 108 kW/147 koní.

### Koncept Forester XTi

Forester XTi koncepr používa 2,5-litrový turbom prepĺňaný motor s medzichladičom, pochádzajúci zo Subaru Impreza WRX STi, 6-rýchlostnú manuálnu prevodovku, 18x8-palcové S204 kované zliatinové disky s výkonnými pneumatikami Yokohama Advan Neova 255/40R18, nastaviteľný podvozok, brzdy Brembo so 4-piestovými prednými a 2-piestovými zadnými strmeňmi, Super Sport ABS a EBD, koženými/alcantarovými športovými sedadlami, prednou a stredovou prístrojovou doskou a kožou obšitým volantom. Motor dosahuje výkon 232 kW/315 koní a krútiaci moment 410 Nm.

Koncept Forester Xti bol odhalený na SEMA 2008.

Interiér

Referencie
----------

1. ↑   *Chevrolet Forester SUV - Chevrolet Forester India - Chevrolet Forester Features & Specifications* [online]. Iloveindia.com, [cit. 2010-07-29]. Dostupné online.
2. ↑   *I Chevrolet. I Chevrolet In India* [online]. Car-cat.com, [cit. 2010-07-29]. Dostupné online. Archivované 2010-12-24 z originálu.
3. ↑   *Chevrolet Forester Review - Chevrolet Forester India, Chevrolet Forester Features & Specifications* [online]. India-server.com, [cit. 2010-07-29]. Dostupné online.
4. ↑   *International Engine of the Year Award - 2.0L to 2.5L category* [online].. Dostupné online.
5. ↑   *Subaru Australia's announcement of winning the International Engine of the Year award* [online].. Dostupné online.
6. 1 2 3   *First Drive: 2009 Subaru Forester: Now It's a Crossover, Not a Wagon* [online]. Edmunds.com, Peter Lyon, January 20, 2008. Dostupné online.
7. ↑   *Paris Preview: Subaru debuts boxer diesel Forester and Impreza* [online]. autoblog.com, [cit. 2010-04-03]. Dostupné online.
8. ↑  KORZENIEWSKI, Jeremy. *SEMA Preview: Subaru to show off Forester XTI and Mountain Rescue Vehicle* [online]. Autoblog.com, 31. október 2008, [cit. 2010-12-10]. Dostupné online.

*Tento článok je čiastočný alebo úplný preklad článku Subaru Forester na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Subaru Forester**

Externé odkazy
--------------

* Oficiálna webstránka Subaru Forester
* Subaru Forester Archivované 2009-06-21 na Wayback Machine